بير زمزم هو بير موجود فى المسجد الحرام فى مكة و بيبعد 20 متر عن الكعبة . المسلمين بيعتبروه من الاماكن المقدسة و الدراسات بتقول ان العيون اللى بتغذى البير بتضخ له من 11 الى 18.5 لتر كل ثانية ، و عمقه حوالى 30 متر و متقسم لجزئين اول جزء 13 متر من سطح البير لغاية العيون اللى بتضخ للبير و تانى جزء 17 متر من العيون لغاية قعر البير. ملايين من الحجاج المسلمين بيزوروا البير كل سنة. المسلمين بيعتبرو البير شاهد على معجزة ، لما النبى ابراهيم ساب مراته هاجر و ابنه اسماعيل ، فى الصحرا (مكه دلوقتى ) بامر من ربنا ، لما المياه خلصت ، فضلت هاجر تدور على مياه و طلعت جبل الصفا و بعدين جبل المروة سبع مرات ، عشان تدور على مياه ، لحد ما الملاك جبريل فجر مياه من بطن الارض ، اللى هى مكان البير دلوقتى. فيه فايلات فى تصانيف ويكيميديا كومونز عن: بئر زمزم فيه فايلات فى تصانيف ويكيميديا كومونز عن: ماء زمزم